钦定古今图书集成/明伦汇编/闺媛典/第032卷 > 郑义宗妻卢氏
## 钦定古今图书集成/明伦汇编/闺媛典/第032卷 > 郑义宗妻卢氏

按《唐书列女传》：“郑义宗妻卢者，范阳士族也。涉书史，
事舅姑恭顺。夜有盗持兵劫其家，人皆匿窜，惟姑不
能去。卢冒刃立姑侧，为贼捽捶几死。贼去，人问何为
不惧，答曰：‘人所以异鸟兽者，以其有仁义也。今邻里
急难尚相赴，况姑可委弃耶？若百有一危，我不得独
生’。姑曰：‘岁寒然后知松柏后凋，吾乃今见妇之心’。”